32004R2081
L 360/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2081/2004 НА КОМИСИЯТА
от 6 декември 2004 година
за определяне на правила за предаване на информацията, необходима за прилагане на Регламент (ЕИО) № 2358/71 на Съвета относно общата организация на пазара на семена
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2358/71 на Съвета от 26 октомври 1971 г. относно общата организация на пазара на семена (1), и по-специално член 4, параграф 2 и член 9 от него,
като има предвид, че:
(1)
В светлината на реформата в сектора на семената, въведена с Регламент (ЕО) № 1782/2003 на Съвета (2), информацията, която се изисква да бъде съобщавана на Комисията от държавите-членки по силата на член 9 от Регламент (ЕИО) № 2358/71, е нeоъходимо да бъде преразгледана и опростена. Нещо повече, Регламент (ЕИО) № 3083/73 на Комисията от 14 ноември 1973 г. относно предаването на информацията, необходима за прилагането на Регламент (ЕИО) № 2358/71 относно общата организация на пазара на семена (3), е бил изменян много пъти. С цел постигането на по-голяма яснота е необходимо този регламент да бъде заменен с нов текст. Регламент (ЕИО) № 3083/73 следва, следователно, да бъде отменен.
(2)
При променената ситуация на пазара на хибридна царевица и сорго за посев, не е необходимо повече да се наблюдава непрекъснато структурата на търговията с трети страни. Хибридната царевица и соргото за посев не трябва повече да бъдат обект на системата за лицензии за внос по силата на член 4, параграф 1 от Регламент (ЕИО) № 2358/71. Целесъобразно е, следователно, да се отмени Регламент (ЕИО) № 1117/79 на Комисията от 6 юни 1979 г. за определянe на продуктите в сектора на семената, които да бъдат обект на системата на лицензиите за внос (4) и да не се предвижда повече съобщаването на съответните данни.
(3)
Управителния комитет по семената не е предоставил становище в рамките на срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Държавите-членки съобщават на Комисията по електронен път за всеки вид и група сортове, определени в приложението към Регламент (ЕИО) № 2358/71, информацията, включена в приложението към настоящия регламент на датите, които са определени в него.
Член 2
Регламент (ЕИО) № 3083/73 и Регламент (ЕИО) № 1117/79 се отменят.
Член 3
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 декември 2004 година.